KURZUS: Ingatlanmenedzsment

MODUL: IV. modul: Az ingatlanpiac elemzése

15. lecke: Az ingatlanpiac elemzése

| Tananyag: Ingatlanbefektetések pénzügyei = Jegyzet 71-77. oldal
Tevékenységek
Tanulja meg az ingatlanpiac fogalmát! Sorolja fel az ingatlanpiac jellemzőit! Tanulja meg, hogy miért kell elemezni az ingatlanpiacot! Sorolja fel, hogy milyen szempontok szerint kell elemezni az ingatlanpiacot! Sorolja fel a piaci elemzéstől várt legfontosabb eredményeket! Sorolja fel a piaci elemzés legfontosabb általános területeit! Tanulja meg a kockázat fogalmát! Sorolja fel az ingatlanbefektetésekhez kapcsolódó kockázat jellemzőit! Tanulja meg a várható hozam számításának képletét! Tanulja meg a kockázat számításának lépéseit! Sorolja fel az ingatlanbefektetési döntéseknél alkalmazott szabályokat a kockázatok és hozamok összehasonlítása esetén! Sorolja fel, hogy milyen hibalehetőségek vannak a piaci környezet vizsgálatánál!
Követelmények
Adott meghatározásról el tudja dönteni, hogy az ingatlanpiac fogalmára vonatkozik, vagy sem. Felsorolásból ki tudja választani az ingatlanpiac jellemzőit. Felsorolásból ki tudja választani az ingatlanpiac elemzésének szükségességét. Felsorolásból ki tudja választani az ingatlanpiacok elemzésének szempontjait. Felsorolásból ki tudja választani a piaci elemzéstől várt legfontosabb eredményeket. Felsorolásból ki tudja választani a piaci elemzés legfontosabb általános területeit. Felsorolásból ki tudja választani a kockázat fogalmát. Felsorolásból ki tudja választani az ingatlanbefektetésekhez kapcsolódó kockázat jellemzőit. Felsorolásból ki tudja választani a várható hozam számításának képletét. Sorrendbe tudja állítani a kockázat számításának lépéseit. Felsorolásból ki tudja választani az ingatlanbefektetési döntéseknél alkalmazott szabályokat a kockázatok és hozamok összehasonlítása esetén. Felsorolásból ki tudja választani, hogy milyen hibalehetőségek vannak a piaci környezet vizsgálatánál.

| Önellenőrző feladatok
1. Jelölje meg a következő felsorolásból az ingatlanpiacra igaz állításokat!
| a) Az ingatlanok iránti kereslet és kínálat kölcsönhatása.
| b) Egy olyan mechanizmus, amelyen keresztül az ingatlanokat és a hozzájuk kapcsolódó szolgáltatásokat elcserélik és a mechanizmusra nincsenek hatással a politikai és kormányzati beavatkozások.
| c) Az Európai Unió lakástámogatási politikájának piaci megnyilvánulása.
| d) Egy olyan mechanizmus, amelyen keresztül az ingatlanokat és a hozzájuk kapcsolódó szolgáltatásokat elcserélik és a mechanizmust a piaci szereplők igényei mellett a politikai és kormányzati ráhatások is alakítják.
2. Jelölje meg, hogy a következő felsorolásból melyik igaz az ingatlanpiac jellemzőire!
| a) A szűkös jószág az ingatlan, a föld és annak értéknövekedése, valamint a tulajdonnal kapcsolatos jogok.
| b) A piaci elosztás a keresleti mechanizmussal történik.
| c) A kormány korlátozhatja az ingatlanok kínálatát úgy, hogy a természetvédelmi övezeteket vagy új útvonalakat létesít.
| d) Mivel az ingatlanok helyhez kötöttek, ezért az adott helyet nem ismerők is biztonsággal értékelhetik.
| e) Minden országban egységes információs rendszer létezik az ingatlanpiac nyilvántartására.
| f) Rövid távon a kínálat mennyisége fixnek tekinthető.
| g) Az értékpapírosítás könnyebbé teszi a befektetések adásvételét.
3. Jelölje meg, hogy a következő felsorolásból melyik igaz az ingatlanpiac elemzésének szükségességére!
| a) A jövőbeni bevételek becslése azért fontos, mert az ingatlanbefektetés a jelenbeli kiadás bizonytalan jövőbeli előnnyel történő szembeállítása.
| b) Az egyes befektetések megtérülésének valószínűségi eloszlása teljes biztonsággal becsülhető.
| c) Az időtáv csökkenti a kockázat nagyságát és növeli a becslések pontosságát, ami a kockázat csökkenéseként értékelhető.
| d) A becsült kockázat nagyságának kiszámítása azért szükséges, hogy a különböző befektetési lehetőségek közül ésszerűen lehessen választani.
4. Jelölje meg, hogy a következő felsorolásból melyik igaz az ingatlanpiacok elemzési szempontjaira vonatkozóan!
| a) Az ingatlan értékét az általa nyújtott szolgáltatások nem befolyásolják.
| b) A tulajdonjogok hasznosításának módja.
| c) A tulajdonlás piaca.
| d) Az ingatlan használatára irányuló kereslet.
| e) A szolgáltatások iránti kereslet nem befolyásolja a bérleti díjat.
| f) Ár.
5. Jelölje meg, hogy a következő felsorolásból melyik igaz az ingatlanpiacok elemzésétől várt eredményekkel kapcsolatban!
| a) A bérleti díjak várható alakulása.
| b) A bérleti díjak nagyságának valószínűsége nem fontos.
| c) Az igénybevétel vagy az üresen maradás arányának becslése.
| d) Az igénybevétel vagy az üresen maradás arányának valószínűsége nem fontos.
| e) Speciális tényezők.
| f) A várható jövőbeni eladási árak alakulása nem fontos.
6. Jelölje meg, hogy a következő felsorolásból melyik igaz a piaci elemzés általános területeivel kapcsolatban!
| a) A jövedelmek alakulása, mely elsősorban a kínálatra hat.
| b) A befektetőknek elemezniük kell, hogy az adott ingatlanon milyen javak termelhetők és az ingatlan milyen szolgáltatásokat biztosít.
| c) A demográfia hosszú távon meghatározza az ingatlanpiacot.
| d) Az emberek átcsoportosulásának irányát megbízhatóan előre lehet jelezni.
| e) Az ingatlanok állománya, mivel az állomány folyamatosan nő.
| f) A gazdasági növekedés országos és nemzetközi alakulása.
| g) Várható gazdasági trendek.
| h) Az ingatlan fizikai jellemzői, mint például a telek helyzete, alakja, mérete, topográfiai viszonyok, talajviszonyok, funkcionális adottságok, biztonság, megközelíthetőség stb.
| i) A szociálpolitikai környezet nem mérvadó az ingatlanbefektetés szempontjából.
| j) Externáliák.
7. Jelölje meg a következő felsorolásból a kockázat fogalmát!
| a) A befektetések megtérüléseinek szórása.
| b) A befektetések megtérüléseinek jelenértéke.
| c) A befektetések megtérüléseinek CAPM modellje.
8. Jelölje meg, hogy a következő felsorolásból melyik igaz az ingatlanbefektetések kockázataival kapcsolatban!
| a) A hozamot befolyásoló tényezők, mint például az amortizáció, a költségfajták stb. viszonylag könnyen becsülhetők.
| b) A hozamot befolyásoló tényezők, mint például a várható bérleti díjak, a kihasználás mértéke, a jövőbeni eladási ár nagy pontossággal becsülhető előre.
| c) Minél hosszabb időre vonatkozik a becslés, annál pontosabban meghatározható a kockázat.
| d) Az ingatlanbefektetésekhez kapcsolódó üzleti kockázat nagysága attól függ, hogy mekkora a saját tőke befektetésére vetített szórás.
9. Jelölje meg a következő felsorolásból a várható hozam képletét!
| a) A várható nettó működési bevétel és a potenciális teljes bevétel szorzata.
| b) A befektetési érték és a várható nettó működési bevétel hányadosa.
| c) A várható nettó működési bevétel és a befektetés értékének hányadosa.
10. Állítsa a helyes sorrendbe a kockázat számításának lépéseit! a) Az eredmények összegzése. b) Az egyes lehetséges hozamok a várt átlagos hozamtól való eltérésének számszerűsítése. c) Az eredmények szorzása a vonatkozó valószínűséggel. d) Az eltérések négyzetre emelése.
1. 2. 3. 4. |  |
11. Jelölje meg, hogy a következő felsorolásból melyik igaz a kockázatok és hozamok összehasonlítási szabályaival kapcsolatban!
| a) Az A befektetést választjuk B befektetéssel szemben, ha A várt megtérülési rátája kisebb vagy egyenlő B megtérülési rátájánál, miközben szórása nagyobb, mint B-é.
| b) Az A befektetést választjuk B befektetéssel szemben, ha A várt megtérülési rátája nagyobb vagy egyenlő B megtérülési rátájánál, miközben szórása kisebb, mint B-é.
| c) Az A befektetést választjuk B befektetéssel szemben, ha A várt megtérülési rátája nagyobb B megtérülési rátájánál, miközben a szórása megegyezik B-vel.
| d) Az A befektetést választjuk B befektetéssel szemben, ha A várt megtérülési rátája kisebb B megtérülési rátájánál, miközben szórása azonos B-vel.
12. Jelölje meg, hogy a következő felsorolásból melyik igaz a piaci környezet elemzésénél véthető hibákkal kapcsolatosan!
| a) A potenciális befektetők céljainak azonosítása.
| b) A jövedelem, népesség, kínálat adatokat nem szükséges pontosan beazonosítani, mivel ezeket nem is lehet pontosan megállapítani.
| c) A kereslet és kínálat pontos meghatározása.
| d) A piaci szegmens felmérése nem lényeges a befektetés szempontjából.
| e) Adott ingatlanbefektetés versenyképessége más projektekkel szemben.
| f) Az általános és nemzetközi gazdasági előrejelzések ingatlanbefektetésre gyakorolt hatásait nem kell elemezni, mivel ezek makroszinten érvényesülnek.
| g) Adott ingatlanbefektetéshez nem szükséges adatokat gyűjteni, mivel csak az árak hatnak a befektetésre.