KURZUS: Ingatlanmenedzsment

MODUL: I. modul: Ingatlanbefektetések

1. lecke: Az ingatlanok sajátos vonásai és az ingatlanbefektetésekről általában

| Tananyag: Ingatlanbefektetések pénzügyei = Jegyzet 9-12. oldal.
Tevékenységek
Sorolja fel, hogy milyen sajátos tulajdonságokkal, jellemzőkkel rendelkeznek az ingatlanok! Tanulja meg a befektetés fogalmát! Sorolja fel, hogy milyen tényezőkre vonatkozó várakozások befolyásolják az ingatlanbefektetési döntéseket! Határozza meg az ingatlanbefektetésektől várható pénzbevételek fajtáit! Határozza meg az ingatlanbefektetésekkel kapcsolatos pénzkiadások fajtáit! Fogalmazza meg az ingatlanbefektetés általános célját! Sorolja fel az ingatlanbefektetések gazdasági céljait! Fogalmazza meg, hogy az ingatlanbefektetési döntést milyen lépéseknek kell megelőznie! Állítsa sorrendbe azokat! Sorolja fel az ingatlanbefektetések szereplőit! Fogalmazza meg a leendő tulajdonosok érdekeltségeit az ingatlanbefektetésben! Fogalmazza meg a jelzáloghitelezők érdekeltségeit az ingatlanbefektetés kapcsán! Fogalmazza meg a bérlők elvárásait! Határozza meg a kormányzati szervek szerepét az ingatlanbefektetésekben!
Követelmények
Felsorolásból ki tudja választani az ingatlanok jellemzőit. Felsorolásból ki tudja választani a befektetés fogalmát. Felsorolásból ki tudja választani az ingatlanbefektetési döntésekre jellemző tényezőket és az azokra irányuló várakozásokat. Adott megállapításról el tudja dönteni, hogy az az ingatlanbefektetésekre jellemző pénzáramlásokra vonatkozik, vagy sem. Felsorolásból ki tudja választani az ingatlanbefektetések általános céljait. Felsorolásból ki tudja választani az ingatlanbefektetések gazdasági céljait. Felsorolásból ki tudja választani az ingatlanbefektetések szereplőit. Sorrendbe tudja állítani az ingatlanbefektetési döntéseket megelőző lépéseket! Az ingatlanbefektetések kapcsán megfogalmazott elvárásokat hozzá tudja rendelni ahhoz a szereplőhöz, akire az adott igény jellemző. Felsorolásból ki tudja választani a kormányzati szervek szerepét az ingatlanbefektetésekben!

| Önellenőrző feladatok
1. Jelölje meg, hogy az alábbi felsorolásból mely tulajdonság NEM jellemző az ingatlanra!
| a) A föld rendelkezésre álló mennyisége adott.
| b) Az ingatlanok élettartama, használati ideje rövid.
| c) Az ingatlanok lassan amortizálódnak.
| d) Az ingatlan értéke az idő függvényében növekedhet.
2. Jelölje meg, hogy az alábbi felsorolásból mely vonatkozik a befektetés fogalmára!
| a) A befektetés a jövőbeni fogyasztás elhalasztása a jelenbeli érdekében.
| b) A befektetés a jelenbeli fogyasztás elhalasztása a jövőbeli érdekében.
| c) A befektetés a meglévő (pénz) eszközök lekötése bizonytalan jövőbeni előnyök érdekében.
| d) A befektetés nem jár a jelenbeli (pénz)eszközök lekötésével.
3. Jelölje meg, hogy az alábbi felsorolásból mely tényezőre vonatkozó várakozás NEM befolyásolja közvetlenül az ingatlanbefektetési döntéseket!
| a) A várható pénzbevételek és pénzkiadások nagysága.
| b) A jelenbeli fogyasztás elhalasztása, a jövőbeni előnyök érdekében.
| c) A várható pénzbevételek és pénzkiadások időzítése.
| d) A várható pénzbevételek és pénzkiadások kockázatossága.
| e) A helyi adókról szóló törvény alapján a helyi iparűzési adó várható emelkedése.
4. Jelölje meg, hogy az alábbi megállapítások közül mely vonatkozik az ingatlanbefektetésekből származó pénzbevételekre!
| a) A saját tulajdonú lakás jövedelemtermelő, mert mentesít a lakbérfizetés alól.
| b) A folyamatos használatból, a működtetésből, bérbeadásból származó bevétel.
| c) Az ingatlan értékesítéséből származó bevétel.
| d) Az ingatlanban (épület) található berendezési, felszerelési tárgyak értékesítése.
5. Jelölje meg, hogy az alábbi felsorolásból mely vonatkozik az ingatlanbefektetésekhez kapcsolódó pénzkiadásokra!
| a) Az ingatlan használata, működtetése miatti kiadások.
| b) Az ingatlan után fizetett adók.
| c) Az ingatlanok értékcsökkenése.
| d) Az ingatlan finanszírozásának költségei.
6. Jelölje meg, hogy az alábbi felsorolásból mely vonatkozik az ingatlanbefektetések általános céljára!
| a) Az ingatlanbefektetés célja a jövőben elérhető jövedelem realizálása és az ingatlan értékének jövőbeni növekedése.
| b) Az ingatlanbefektetés kizárólagos célja a jövőben elérhető jövedelem elérése.
| c) Az ingatlanbefektetés célja, hogy az ingatlan értékének csökkenése révén adókedvezmények érhetők el.
7. Jelölje meg, hogy az alábbi felsorolásból melyik IGAZ az ingatlanbefektetések gazdasági céljaival kapcsolatosan!
| a) Az ingatlan-befektetők célja gazdagságuk maximalizálása, ám olykor a kielégítő, de nem felétlenül maximális hozamot biztosító befektetéssel is beérik.
| b) A bérbeadásból származó jövedelem nem befolyásolja a befektetőket.
| c) Az ingatlan elhelyezkedése és minősége nem fontos a befektetők számára.
| d) Az ingatlanok árának emelkedését a pénz vásárlóerejének általános csökkenése is okozhatja.
| e) Az ingatlanok árára nem hatnak a keresleti és kínálati viszonyok változásai.
| f) Az ingatlanok árának az általános árszínvonalhoz képest nagyobb mértékű növekedése nem kedvező az ingatlantulajdonosoknak.
| g) Az ingatlan árának emelkedése bekövetkezhet többek között a gazdasági növekedés, az ingatlan környezetének változása, az ízlés- és divatváltozások, de a közigazgatási szabályváltozások miatt is.
| h) Az ingatlanárak közép- és hosszú távú emelkedésébe vetett általános hit az infláció elleni védekezés egyik módja.
| i) Az ingatlanbefektetések biztonságosnak tekinthetők amiatt, hogy az ingatlanokat nem lehet ellopni.
| j) A tőkeáttételes finanszírozás a befektetők számára nem kedvező, mivel a hitelfelvétel költségei mindig magasabbak, mint a hitel igénybevétele révén szerzett jövedelem.
| k) A befektetők egy részének azért is vonzó lehetőség az ingatlanbefektetés, mert az aktív részvétel, aktív szerepvállalás izgalma motiválja őket.
| l) A társadalmi értékrend, az életfelfogás, a munkavállalás helye nem befolyásolja az ingatlanbefektetési döntést.
8. Jelölje meg a következő felsorolásból az ingatlanbefektetések szereplőit!
| a) Bérlők.
| b) Leendő tulajdonosok.
| c) Az ingatlanberuházást kivitelező vállalkozó.
| d) Kormányzati szervek.
| e) Jelzáloghitelezők.
| f) Az adóbehajtással megbízott vállalkozás.
9. Állítsa sorrendbe az ingatlanbefektetési döntést megelőző lépéseket!
1. 2. 3. 4. |  |
10. A következő felsorolás az ingatlanbefektetések szereplőinek motivációit tartalmazza. Rendelje hozzá, hogy az egyes motivációkhoz melyik szereplőhöz tartoznak! 1 - Leendő tulajdonosok 2 - Jelzáloghitelezők 3 - Bérlők 4 - Kormányzati szervek Az ingatlanok hasznosítási módjának és idejének szabályozása. Az ingatlan mint biztosíték értékének megtartása. Az ingatlantulajdonnal kapcsolatos jogok egyértelmű tisztázása. Reális bérleti díj kialkudása. A hitel visszafizetésének és kamat, profit elérésének biztosítása. A tulajdonosok, bérlők és hitelezők közötti kapcsolatok szabályozása. Az ingatlanbefektetésből származó jövedelem maximalizálása.
11. Válassza ki az alábbi felsorolásból a kormányzati szervek szerepét az ingatlanbefektetésekben!
| a) A kormányzati szervek befolyásolják és szabályozzák a tulajdonosok, hitelezők és bérlők közötti kapcsolatokat.
| b) Az állam a helyi adók megállapításával befolyásolja a vállalkozások telephelyválasztását.
| c) A kormányzati szervek korlátozásokat érvényesítenek az ingatlanok hasznosításának módjára és idejére vonatkozóan.