KURZUS: Ingatlanmenedzsment

MODUL: IV. modul: Az ingatlanpiac elemzése

16. lecke: Az infláció hatása a jelenértékek és a törlesztőrészletek alakulására

| Tananyag: Ingatlanbefektetések pénzügyei = Jegyzet 77-81. oldal
Tevékenységek
Sorolja fel az infláció hatásait a jelenérték nagyságára! Tanulja meg, hogy milyen tényezőkből épül fel az elvárt megtérülési ráta! Sorolja fel a változó kamatlábak és a hitelszolgálat problémáit! Sorolja fel, hogy mitől függ a törlesztőrészletek növekedése! Sorolja fel, hogy mitől függ az adósságterhek alakulása!
Követelmények
Felsorolásból ki tudja választani az infláció hatásait a jelenérték nagyságára. Felsorolásból ki tudja választani az elvárt megtérülési ráta tényezőit. Felsorolásból ki tudja választani a változó kamatlábak és a hitelszolgálat problémáit. Felsorolásból ki tudja választani a törlesztőrészletek növekedésének okait. Felsorolásból ki tudja választani az adósságteher alakulására vonatkozó igaz állításokat.

| Önellenőrző feladatok
1. Jelölje meg, hogy az alábbi felsorolásból melyik igaz az infláció jelenértékre gyakorolt hatásával kapcsolatban!
| a) A relatív árváltozás azt jelenti, hogy adott ingatlan ára önmagához képest változik.
| b) Az ingatlan árának viszonylagos változása azért van hatással a hozam nagyságára, mert a befektetések jelenértéke azok jövőértékétől és a diszkontrátától függ.
| c) Az inflációs áremelkedés azért van hatással az ingatlanbefektetések jelenértékére, mert az inflációval együtt növekednek a nominális piaci kamatlábak és így a nominális megtérülési ráták is.
| d) Az inflációs áremelkedés azért nincs hatással az ingatlanbefektetések jelenértékére, mert az inflációval együtt növekednek a nominális piaci kamatlábak és így a nominális megtérülési ráták is.
2. Jelölje meg az alábbi felsorolásból az elvárt megtérülési ráta összetevőit!
| a) Kockázat nélküli megtérülési ráta.
| b) Diszkontláb.
| c) Kockázati prémium.
| d) Jövőérték tényező.
| e) Infláció.
3. Jelölje meg, hogy az alábbi felsorolásból melyik igaz a változó kamatlábak és a hitelszolgálat problémáival kapcsolatban!
| a) A várt infláció üteme hatással van a kamatlábak alakulására.
| b) A reálkamatláb nagyságát a tőke hozadékának nagysága határozza meg.
| c) A magas infláció miatti magas névleges kamatok a folyó áron számított megtérülési mutatókkal szemben támasztott elvárásokra nincsenek hatással.
| d) A tőkeáttételes befektetések nem tartalmazzák a nominális kamatláb változásainak hatását.
| e) A hitel igénybevétele növeli az eredményt, ha a befektetés megtérülési rátája elmarad a kamatlábtól.
| f) A piaci kamatlábak változásának kockázatát az adós viseli a változtatható kamatozású kölcsönök esetén.
| g) A futamidő meghosszabbításával a kamatlábak növekedése miatti részletnövekedések mérsékelhetők vagy elkerülhetők.
| h) Az infláció növekedésével a törlesztés alapjául szolgáló reáljövedelmek nem növekednek.
| i) A jövedelmek teljes összegét törlesztésre fordítják az adósok.
4. Jelölje meg, hogy az alábbi felsorolásból melyik igaz a törlesztőrészletek növekedésének okaival kapcsolatban!
| a) A törlesztőrészlet nagyságát befolyásoló annuitástényező a futamidő növekedésével csökken és a kamatláb növekedésével nő.
| b) Azonos futamidőt és fizetési gyakoriságot feltételezve a kamatláb emelkedése az annuitástényező csökkenését váltja ki, így a törlesztőrészlet növekszik.
| c) A törlesztőrészlet növekedése ceteris paribus a kamatláb nagyságának változásától függ.
5. Jelölje meg, hogy az alábbi állítások közül melyek igazak az adósságterhek alakulásával kapcsolatban!
| a) Ha az adósok reáljövedelme és az adósság nagysága változik, akkor az adósságteher az infláció változásától és a törlesztőrészlet nominális változásának nagyságától függ.
| b) Ha az adósok reáljövedelme és az adósság nagysága nem változik, akkor az adósságteher az infláció változásától és a törlesztőrészlet nominális változásának nagyságától függ.
| c) Ha a fizetendő részletek nominális növekedésének üteme meghaladja az infláció nagyságát, megnő az adósságteher viszonylagos és abszolút mértéke.
| d) Ha a fizetendő részletek nominális növekedésének üteme nem haladja meg az infláció nagyságát, akkor az adósságteher viszonylagos és abszolút nagysága nő.
| e) Ha az infláció stabilizálódik és a kamatlábak és törlesztőrészletek nominális nagyságai már nem változnak, a változatlan nagyságú reáljövedelmet kifejező nominális jövedelmek még mindig nőnek az infláció mértékében. Így a változatlan reáljövedelmű adósok reális terhei csökkennek.
| f) Ha az infláció csökken, így a kamatlábak és a fizetendő részletek nominális nagysága is csökken, akkor a törlesztőrészletek abszolút nagysága is csökken és a változatlan reáljövedelmek nominális nagysága az inflációtól függően nő.
| g) Ha az adósság nagysága és futamideje változatlan, valamint az adósságszolgálat alapjául szolgáló reáljövedelem is változatlan, akkor csak a kamatlábak inflációt meg nem haladó növekedése következtében kell az adósoknak adósságterheik növekedésével számolni.
| h) Az adósságterhek változása nem függ a reáljövedelmek arányától.