KURZUS: Ingatlanmenedzsment

MODUL: IV. modul: Az ingatlanpiac elemzése

IV. modulzáró: Az ingatlanpiac elemzése

| 1. Jelölje meg, hogy az alábbi felsorolásból melyik igaz az infláció jelenértékre gyakorolt hatásával kapcsolatban!
| a) A relatív árváltozás azt jelenti, hogy adott ingatlan ára más ingatlanokhoz, árukhoz képest változik.
| b) Az ingatlan árának viszonylagos változása azért nincs hatással a hozam nagyságára, mert a befektetések jelenértéke azok jövőértékétől és a diszkontrátától függ.
| c) Az inflációs áremelkedés azért nincs hatással az ingatlanbefektetések jelenértékére, mert az inflációval együtt növekednek a nominális piaci kamatlábak és így a nominális megtérülési ráták is.
| d) Az inflációs áremelkedés azért nincs hatással az ingatlanbefektetések jelenértékére, mert az inflációval együtt növekednek a reális piaci kamatlábak és így a diszkont megtérülési ráták is.
2 pont
2. Jelölje meg, hogy a következő felsorolásból melyik igaz a piaci környezet elemzésénél véthető hibákkal kapcsolatosan!
| a) A potenciális befektetők céljainak azonosítása nem szükséges, mert minden a pénzáramlásoktól függ.
| b) A jövedelem, népesség, kínálat adatokat pontosan be kell azonosítani.
| c) A kereslet és kínálat pontos meghatározása nem fontos, hiszen nem előre jelezhető tendenciákat mutatnak.
| d) A piaci szegmens felmérése lényeges a befektetés szempontjából.
| e) Adott ingatlanbefektetés versenyképességének felmérése fontos, az első szempont az adott ingatlan önmagával szembeni versenyképessége.
| f) Az általános és nemzetközi gazdasági előrejelzések ingatlanbefektetésre gyakorolt hatásait elemezni kell.
| g) Adott ingatlanbefektetéshez adatokat is kell gyűjteni.
4 pont
3. Jelölje meg, hogy az alábbi felsorolásból melyik igaz a törlesztőrészletek növekedésének okaival kapcsolatban!
| a) Az annuitástényező a futamidő növekedésével nő és a kamatláb növekedésével csökken.
| b) Azonos futamidőt és fizetési gyakoriságot feltételezve a kamatláb emelkedése az annuitástényező növekedését váltja ki, így a törlesztőrészlet növekszik.
| c) A törlesztőrészlet növekedése ceteris paribus a diszkontláb nagyságának változásától függ.
1 pont
4. Jelölje meg, hogy a következő felsorolásból melyik igaz az ingatlanpiac elemzésének szükségességére!
| a) A jövőbeni bevételek becslése azért fontos, mert az ingatlanbefektetés a jövőbeli kiadás bizonytalan jelenbeli előnnyel történő szembeállítása.
| b) Az ingatlanpiac elemzése azért fontos, mert az egyes befektetések megtérülésének valószínűségi eloszlása nem becsülhető teljes biztonsággal.
| c) Az ingatlanpiac elemzése azért fontos, mert az időtáv növeli a kockázat nagyságát és csökkenti a becslések pontosságát, ami a kockázat növekedéseként értékelhető.
| d) A becsült kockázat nagyságának kiszámítása azért szükséges, hogy a különböző befektetési lehetőségek közül ne lehessen egyértelműen választani.
2 pont
5. Jelölje meg, hogy a következő felsorolásból melyik igaz az ingatlanpiacok elemzési szempontjaira vonatkozóan!
| a) Az ingatlan értékét az általa nyújtott szolgáltatások befolyásolják.
| b) A tulajdonjogok hasznosításának módja nem lényeges.
| c) A tulajdonlás piaca nem fontos.
| d) Az ingatlan használatára irányuló kereslet nem felmérhető.
| e) A szolgáltatások iránti kereslet befolyásolja a bérleti díjat.
| f) Ár.
1 pont
6. Jelölje meg, hogy a következő felsorolásból melyik igaz az ingatlanpiac jellemzőire!
| a) Az ingatlan nem tekinthető szűkös jószágnak.
| b) A piaci elosztás az ármechanizmussal történik.
| c) A kormány nem korlátozhatja az ingatlanok kínálatát úgy, hogy természetvédelmi övezeteket vagy új útvonalakat létesít.
| d) Mivel az ingatlanok helyhez kötöttek, ezért az adott helyet nem ismerők nem értékelhetik biztonsággal.
| e) Nem létezik minden országban egységes információs rendszer az ingatlanpiac nyilvántartására.
| f) Hosszú távon a kínálat mennyisége fixnek tekinthető.
| g) Az értékpapírosítás nehezebbé teszi a befektetések adásvételét.
1 pont
7. Jelölje meg, hogy a következő felsorolásból melyik igaz az ingatlanpiacok elemzésétől várt eredményekkel kapcsolatban!
| a) A bérleti díjak várható alakulása nem fontos.
| b) A bérleti díjak nagyságának valószínűsége fontos.
| c) Az igénybevétel vagy az üresen maradás arányának becslése nem szükséges.
| d) Az igénybevétel vagy az üresen maradás arányának valószínűsége fontos.
| e) Speciális tényezők nem érvényesülhetnek.
| f) A várható jövőbeni eladási árak alakulása fontos.
1 pont
8. Jelölje meg, hogy a következő felsorolásból melyik igaz a piaci elemzés általános területeivel kapcsolatban!
| a) A jövedelmek alakulása.
| b) A befektetőknek nem kell elemezniük, hogy az adott ingatlanon milyen javak termelhetők és az ingatlan milyen szolgáltatásokat biztosít.
| c) A demográfia hosszú távon nem határozza meg az ingatlanpiacot.
| d) Az emberek átcsoportosulásának irányát megbízhatóan nem lehet előre jelezni.
| e) Az ingatlanok állománya.
| f) A gazdasági növekedés országos és nemzetközi alakulása nem mérvadó.
| g) A várható gazdasági trendek nem befolyásolják a piacot.
| h) Az ingatlan fizikai jellemzői, mint például a telek helyzete, alakja, mérete, topográfiai viszonyok, talajviszonyok, funkcionális adottságok, biztonság, megközelíthetőség stb. nem befolyásolják a piacot.
| i) A szociálpolitikai környezet mérvadó az ingatlanbefektetés szempontjából.
| j) Externáliák.
1 pont
9. Jelölje meg, hogy a következő felsorolásból melyik igaz az ingatlanbefektetések kockázataival kapcsolatban!
| a) A hozamot befolyásoló tényezők, mint például az amortizáció, a költségfajták stb. viszonylag nehezen becsülhetők.
| b) A hozamot befolyásoló tényezők, mint például a várható bérleti díjak, a kihasználás mértéke, a jövőbeni eladási ár nagy pontossággal nem becsülhető előre.
| c) Minél hosszabb időre vonatkozik a becslés, annál pontatlanabbul határozható meg a kockázat.
| d) Az ingatlanbefektetésekhez kapcsolódó üzleti kockázat nagysága attól függ, hogy mekkora az idegen tőkére vetített szórás.
1 pont
10. Jelölje meg a következő felsorolásból a várható hozam számításának módját!
| a) A várható nettó működési bevétel és a diszkontláb szorzata.
| b) A befektetési érték és a várható bruttó működési bevétel hányadosa.
| c) A várható nettó működési bevétel és a befektetés értékének hányadosa.
1 pont
11. Jelölje meg, hogy a következő felsorolásból melyik igaz a kockázatok és hozamok összehasonlítási szabályaival kapcsolatban!
| a) Az A befektetést választjuk B befektetéssel szemben, ha A várt megtérülési rátája nagyobb vagy egyenlő B megtérülési rátájánál, miközben szórása kétszer nagyobb, mint B-é.
| b) Az A befektetést választjuk B befektetéssel szemben, ha A várt megtérülési rátája nagyobb vagy egyenlő B megtérülési rátájánál, miközben szórása kisebb, mint B-é.
| c) Az A befektetést választjuk B befektetéssel szemben, ha A várt megtérülési rátája nagyobb B megtérülési rátájánál, miközben a szórása megegyezik B-vel.
| d) Az A befektetést választjuk B befektetéssel szemben, ha A várt megtérülési rátája kisebb B megtérülési rátájánál, miközben szórása nagyobb B-nél.
1 pont
12. Jelölje meg, hogy az alábbi felsorolásból melyik igaz a változó kamatlábak és a hitelszolgálat problémáival kapcsolatban!
| a) A várt infláció üteme nincs hatással a kamatlábak alakulására.
| b) A reálkamatláb nagyságát az idegen tőke hozadékának nagysága határozza meg.
| c) A magas infláció miatti magas névleges kamatok a folyó áron számított megtérülési mutatókkal szemben támasztott elvárásokra hatással vannak.
| d) A tőkeáttételes befektetések tartalmazzák a nominális kamatláb változásainak hatását.
| e) A hitel igénybevétele csökkenti az eredményt, ha a befektetés megtérülési rátája elmarad a kamatlábtól.
| f) A piaci kamatlábak változásának kockázatát a hitelező viseli a változtatható kamatozású kölcsönök esetén.
| g) A futamidő meghosszabbításával a kamatlábak növekedése miatti részletnövekedések nem mérsékelhetők.
| h) Az infláció növekedésével a törlesztés alapjául szolgáló reáljövedelmek párhuzamosan növekednek.
| i) A jövedelmek bizonyos meghatározott összegét törlesztésre fordítják az adósok.
1 pont
13. Állítsa a helyes sorrendbe a kockázat számításának lépéseit! a) Az eredmények szorzása a vonatkozó valószínűséggel. b) Az eredmények összegzése. c) Az eltérések négyzetre emelése. d) Az egyes lehetséges hozamok a várt átlagos hozamtól való eltérésének számszerűsítése.
1. 2. 3. 4. |  |
1 pont