KURZUS: Ingatlanmenedzsment

MODUL: III. modul: Az ingatlanbefektetésekkel kapcsolatos matematikai számítások

14. lecke: Ingatlan bérlet és lízing

| Tananyag: Ingatlanbefektetések pénzügyei = Jegyzet 66-71. oldal.
Tevékenységek
Sorolja fel a különböző célokra megszerzett ingatlanok finanszírozási forrásait! Tanulja meg a lízing fogalmát! Sorolja fel az operatív lízing jellemzőit! Sorolja fel a pénzügyi lízing jellemzőit! Tanulja meg a költségegyenértékes fogalmát! Sorolja fel a magyarországi ingatlanfinanszírozási lehetőségek jellemzőit! Sorolja fel a lízingbe vétel okait! Sorolja fel a lízingbe vétel előnyeit! Tanulja meg a visszlízing fogalmát! Tanulja meg a pénzáramlás jelenértéke kiszámításának módját! Tanulja meg a költségegyenértékes kiszámításának módját! Tanulja meg a bérleti díj kiszámításának módját! Tanulja meg a vásárláshoz képest gazdaságosabb bérleti díj kiszámításának módját! Tanulja meg a bérleti díjak nettó jelenértéke kiszámításának módját! Tanulja meg a hitellel való finanszírozás jelenértéke kiszámításának módját! Tanulja meg a hitelfinanszírozáshoz képest gazdaságosabb lízingdíj kiszámításának módját!
Követelmények
Felsorolásból ki tudja választani a különböző célokra megszerzett ingatlanok finanszírozási forrásait. Adott meghatározásról el tudja dönteni, hogy a lízing fogalmára vonatkozik, vagy sem. Felsorolásból ki tudja választani az operatív lízing jellemzőit. Felsorolásból ki tudja választani a pénzügyi lízing jellemzőit. Adott meghatározásról el tudja dönteni, hogy a költségegyenértékes fogalmára vonatkozik, vagy sem. Felsorolásból ki tudja választani a magyarországi ingatlanfinanszírozási lehetőségek jellemzőit. Felsorolásból ki tudja választani a lízingbe vétel okait. Felsorolásból ki tudja választani a lízingbe vétel előnyeit. Adott meghatározásról el tudja dönteni, hogy a visszlízing fogalmára vonatkozik, vagy sem. A szükséges adatok alapján meg tudja határozni a pénzáramlás jelenértékét. A szükséges adatok alapján meg tudja határozni a költségegyenértékest. A szükséges adatok alapján meg tudja határozni a bérleti díjat. A szükséges adatok alapján meg tudja határozni a vásárláshoz képest gazdaságosabb bérleti díjat. A szükséges adatok alapján meg tudja határozni a bérleti díjak nettó jelenértékét. A szükséges adatok alapján meg tudja határozni a hitellel történő finanszírozás jelenértékét. A szükséges adatok alapján meg tudja határozni a hitelfinanszírozáshoz képest gazdaságosabb lízingdíjat.

| Önellenőrző feladatok
1. Jelölje meg az alábbi felsorolásból a különböző célokra megszerzett ingatlanok finanszírozási forrásait!
| a) A földterületre amortizáció nem számolható el.
| b) A vállalkozási célú földterület feljavítására fordított összegek amortizálhatók.
| c) A személyes vagy családi használatra vásárolt ingatlanok megszerezhetők saját pénzen, hitellel vagy bérelhetők és a kamat és a bérleti díj elszámolható költségként.
| d) Az üzleti célú ingatlanok megszerezhetők saját pénzen, hitellel, bérelhetők és bérbe adhatók.
| e) Az üzleti célú ingatlanok esetén az amortizáció és a kamat költségként nem számolható el.
| f) Az üzleti célú ingatlanok bérleti díja a bérbeadónak bevétel, a bérlőnek költség.
2. Jelölje meg az alábbi felsorolásból a lízing fogalmát!
| a) Speciális bérlet, a lízingbe adó megvásárolja a lízingbe vevő által igényelt jószágot, hogy neki rendszeres díjfizetés ellenében adott időre használatra átengedje.
| b) A lízingbe vevő megvásárolja a jószágot, hogy a lízingbe adónak rendszeres díjfizetés ellenében adott idő múlva eladja.
| c) A lízingbe adó megvásárolja a lízingbe vevő által igényelt jószágot, hogy kedvezményes áron eladja a lízingbe vevőnek, aki ezután a lízingdíjat annuitásos konstrukcióban, meghatározott ideig fizeti neki.
3. Jelölje meg az alábbi felsorolásból az operatív lízing jellemzőit!
| a) A lízingbevevő általában a lízingtárgy élettartamának csak kisebb részére bérli azt, a bérleti idő rövidíthető és hosszabbítható.
| b) A lízingbevevő amortizálja a lízingtárgyat.
| c) A bérlő saját pénzén megvásárolhatja a lízingtárgyat.
| d) Hasznossága a költségegyenértékes segítségével állapítható meg.
| e) A bérlő akkor jár jól, ha a lízingdíj magasabb, mint a bérleti díj, ha bérelné az ingatlant.
4. Jelölje meg az alábbi felsorolásból a pénzügyi lízing jellemzőit!
| a) Felmondható.
| b) A lízingbevevő amortizálja a lízingtárgyat.
| c) A lízingdíj az adósságszolgálatnak megfelelő kötelezettség.
5. Jelölje meg az alábbi felsorolásból a költségegyenértékes fogalmát!
| a) Egyenletes pénzáramlások esetén számolják, olyan járadéktag, amely azonos számú járadékköz esetén ugyanakkora jelenértéket ad, mint amekkora az eredeti, nem azonos nagyságú járadéktagokból álló pénzáramlás jelenértéke.
| b) Nem egyenletes pénzáramlások esetén számolják, olyan járadéktag, amely azonos számú járadékköz esetén ugyanakkora jelenértéket ad, mint amekkora az eredeti, nem azonos nagyságú járadéktagokból álló pénzáramlás jelenértéke.
| c) Nem egyenletes pénzáramlások esetén számolják, olyan járadéktag, amely azonos számú járadékköz esetén kisebb jelenértéket ad, mint amekkora az eredeti, nem azonos nagyságú járadéktagokból álló pénzáramlás jelenértéke.
6. Jelölje meg az alábbi felsorolásból a magyarországi ingatlanfinanszírozási lehetőségek jellemzőit!
| a) Ha az állam nem támogatja a lakáshoz jutást, akkor gazdaságosabb az ingatlant saját pénzen megvenni vagy bérelni.
| b) Ha a hitel állami támogatása jelentős, akkor is célszerűbb a bérlet.
| c) Ha az állam az építkezést vagy a vásárlást támogatja, akkor nem célszerű a hitelfinanszírozás.
| d) Ha a hitel állami támogatása jelentős, akkor célszerű lehet a lízing.
7. Jelölje meg az alábbi felsorolásból a lízingbe vétel okait!
| a) A lízingtárgy rövid időre kell és a beszerzéssel kapcsolatos költségek túl magasak.
| b) A lízingtárgy rövid időre kell és a bérleti díj magasabb.
| c) A lízingtárgy hosszú időre kell és a bérleti díj alacsonyabb.
| d) Nincs elegendő forrás a beszerzésre és kölcsön felvétele sem lehetséges.
| e) A bérleti díj alacsonyabb, mint a kölcsönnel való szerzés költségegyenértékese.
8. Jelölje meg az alábbi felsorolásból a lízingbe vétel előnyeit!
| a) A kormányzat kisebb adóbevételhez jut és az így elért extra profiton a lízingbeadó és lízingbevevő osztozhat.
| b) A lízingbeadó és lízingbevevő adómegtakarítást érhet el.
| c) A kormányzat magasabb adóbevételhez jut és az így elért extra profitot újra elosztja a társadalom tagjai között.
9. Jelölje meg az alábbi felsorolásból a visszlízing fogalmát!
| a) Saját tulajdonú ingatlan továbblízingelése.
| b) Saját tulajdonú ingatlan eladása és ezzel egyidőben bérlése, további működtetése.
| c) Ingatlan vásárlás lízingszerződés keretében.
10./A Egy család a szükségesnek ítélt lakást 15 millió forintért tudná megvásárolni. A karbantartás, fűtés, világítás, biztosítás költségei az első 8 évben évi 0,5 millió forintot, később évi 0,7 millió forintot tennének ki. A ház 20 év után 9 millió forintért eladható. A hasonló befektetések elvárt hozama évi 12%. Mekkora a 20 év pénzáramlásának jelenértéke? Jelölje meg a helyes választ!
| a) 13802082 forint.
| b) 28304087 forint.
| c) -18302082 forint.
10./B Mekkora a költségegyenértékes? Jelölje meg a helyes választ!
| a) 4450360 forint.
| b) 2450260 forint.
| c) 6750865 forint.
10./C Mekkora bérleti díj jelentene a vétellel szemben jobb alternatívát, ha a karbantartási stb. költségeket a bérlőnek kellene biztosítania? Jelölje meg a helyes választ!
| a) 1681493 forint.
| b) 8681493 forint.
| c) 5681493 forint.
11. Egy család által kiválasztott lakás vételára 16 millió forint, a fizetendő készpénz 9 millió forint. A felvenni kívánt kölcsön után 15% kamatot kell fizetni. Az alternatíva költség 12%. A lakás 12 év után 16 millió forintért eladható. Milyen összegű bérleti díj mellett érdemesebb bérelni, mint vásárolni 15%, illetve 13% kamat esetén? Jelölje meg a helyes választ!
| a) 1907884 forint és 1778571 forint.
| b) 2907884 forint és 1788571 forint.
| c) 1917884 forint és 1758571 forint.
12./A Egy épület beszerzési költsége 200 millió forint. Évente 5 százalékkal, tehát 10 millió forinttal amortizálható lineárisan. A bérlet 20 évre szól, becslések szerint maradványérték nem lesz. A bérlő vállalat adókulcsa 16%. Az éves bérleti díj 15 millió forint. Mekkora a bérleti díjak nettó jelenértéke, ha az alkalmazandó diszkontráta 12% (kamat 14,29%, adó 16%)? Jelölje meg a helyes választ!
| a) 70488902 forint.
| b) 80488902 forint.
| c) 60488902 forint.
12./B Mekkora a hitellel való finanszírozás pénzáramlásának jelenértéke? Jelölje meg a helyes választ!
| a) 111051110 forint.
| b) 112051110 forint.
| c) 11905111 forint.
12./C Mekkora lízingdíj (bérleti díj) lenne ugyanolyan gazdaságos, mint a hitellel történő vásárlás? Jelölje meg a helyes választ!
| a) 26682719 forint.
| b) 26782719 forint.
| c) 26882719 forint.